Tweet POTPUNO RUINIRALI HOTEL: Žrtve poplava u Obrenovcu uništile i pokrale sve što su mogle! Situacija je alarmantna! Hotel je potpuno ruiniran. Na dnevnom nivou krade se sve što se može ukrasti, a samo je u ponedeljak skinuto 19 lavaboa i slavina. Skidaju se oluci, lim s krova, sve što ima neku vrednost i što se može prodati na otpadu.

Vidno revoltiran, ovo je izjavio Ivan Jegorović, pomoćnik predsednika opštine Obrenovac, i istakao da iza svega toga stoje pojedinci koji su nakon majskih poplava privremeno smešteni u hotelu „Obrenovac“.



On je dodao da kreveti stoje po hodnicima razvaljeni, đubre se baca kroz prozor, a na zajedničkim terasama i oko hotela nalaze se mini-deponije.

- Ono što najviše zabrinjava je roditeljska nebriga o deci. Imali smo priliku da vidimo polugole mališane kako se šetaju bez roditeljskog nadzora, kako prelaze preko terasa i slično - dodao je pomoćnik predsednika opštine i poručio da će to prijaviti Centru za socijalni rad.

Pored toga, kako kaže, zaposleni i radnici obezbeđenja svakodnevno trpe verbalne i fizičke nasrtaje od stanara, zbog čega će opština zahtevati da jedan pripadnik policije 24 sata bude u hotelu.



Jegorović je rekao i da je većina stanara dobila pomoć od države za sanaciju stambenih objekata, pa je nejasno zbog čega uporno odbijaju da se vrate u svoje domove.